62021TJ0484_INF
Απόφαση του Γενικού Δικαστηρίου (τρίτο πενταμελές τμήμα) της 25ης Σεπτεμβρίου 2024 –Polskie sieci elektroenergetyczne κατά ACER
(Υπόθεση T‑484/21) (
1
)
«Ενέργεια – Εσωτερική αγορά ηλεκτρικής ενέργειας – Περιφέρεια υπολογισμού δυναμικότητας – Περιφέρεια CORE – Έγκριση μεθοδολογίας από τον ACER για τον επιμερισμό του κόστους αναδιανομής και αντίρροπης συναλλαγής –Καθορισμός του ανώτατου επιτρεπόμενου επιπέδου των νομίμων βροχοειδών ροών – Άρθρο 16, παράγραφος 13, του κανονισμού (ΕE) 2019/943»
1.
Ενέργεια – Εσωτερική αγορά ηλεκτρικής ενέργειας – Κανονισμός 2019/943 – Διαχείριση των συμφορήσεων στο σύστημα μεταφοράς ηλεκτρικής ενέργειας – Εφαρμογή διορθωτικών μέτρων που αποσκοπούν στη μείωση των διαζωνικών συμφορήσεων – Μεθοδολογία επιμερισμού του κόστους των διορθωτικών μέτρων – Εξαίρεση των δαπανών που προκαλούνται από βροχοειδείς ροές οι οποίες δεν υπερβαίνουν ορισμένο ανώτατο επιτρεπόμενο επίπεδο – Καθορισμός από τον Οργανισμό Συνεργασίας των Ρυθμιστικών Αρχών Ενέργειας (ACER) ανώτατου επιτρεπόμενου επιπέδου κατά τρόπο που δεν συνάδει με το εφαρμοστέο νομικό πλαίσιο – Δεν επιτρέπεται – Εξαίρεση – Σιωπηρή αρμοδιότητα του ACER να καθορίζει ανώτατο επιτρεπόμενο επίπεδο κατά τρόπο που δεν συνάδει με το εφαρμοστέο νομικό πλαίσιο – Προϋποθέσεις – Δεν πληρούνται οι προϋποθέσεις
(Άρθρο 4 § 3 ΣΕΕ· κανονισμοί του Ευρωπαϊκού Κοινοβουλίου και του Συμβουλίου 2019/942, άρθρο 6 § 10, εδ. 2, στοιχείο αʹ, §§ 11 και 12, και 2019/943, αιτιολογική σκέψη 34 και άρθρο 16 § 13· κανονισμός 2015/1222 της Επιτροπής, άρθρα 9 § 11 και 74 § 6, στοιχείο αʹ)
(βλ. σκέψεις 30-97, 101-107, 114, 127)
2.
Προσφυγή ακυρώσεως – Ακυρωτική απόφαση – Αποτελέσματα – Περιορισμός τους από τον δικαστή της Ένωσης – Προϋποθέσεις
(Άρθρο 264, εδ. 2, ΣΛΕΕ)
(βλ. σκέψεις 132, 135-139)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του συμβουλίου προσφυγών του Οργανισμού της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας (ACER), της 28ης Μαΐου 2021, η οποία εκδόθηκε στο πλαίσιο της υποθέσεως A-001-2021 (ενοποιημένο κείμενο), κατά το μέρος που επικυρώνει την απόφαση 30/2020 του ACER, της 30ής Νοεμβρίου 2020, επί της προτάσεως των διαχειριστών συστημάτων μεταφοράς ηλεκτρικής ενέργειας της περιφέρειας που περιλαμβάνει το Βέλγιο, την Τσεχική Δημοκρατία, τη Γερμανία, τη Γαλλία, την Κροατία, το Λουξεμβούργο, την Ουγγαρία, τις Κάτω Χώρες, την Αυστρία, την Πολωνία, τη Ρουμανία, τη Σλοβενία και τη Σλοβακία για τον υπολογισμό της δυναμικότητας με την ονομασία «CORE», σχετικά με τη μεθοδολογία επιμερισμού του κόστους αναδιανομής και αντίρροπης συναλλαγής, και απορρίπτει την προσφυγή της προσφεύγουσας στην εν λόγω υπόθεση.
2)
Ο ACER φέρει τα δικαστικά έξοδά του καθώς και τα έξοδα στα οποία υποβλήθηκε η Polskie sieci elektroenergetyczne S.A.
3)
Η Δημοκρατία της Πολωνίας φέρει τα δικαστικά έξοδά της.
(
1
)	EE C 412 της 11.10.2021.